bg en en en mk hbs_cyr mk ru ru ru mk mk mk hbs_cyr ru mk ru ru hbs_cyr mk bg mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk
TANATAREC Orthodontics • Лингвална протеза
Ортодонцијата претставува најкомплексна специјалност во областа на стоматологијата, а лингвалната ортодонција е нејзиниот уметнички дел. Лингвалната ортодонција е делот од ортодонцијата кој е фокусиран на исправување на лошо подредените заби со помош на фиксен апарат (протеза) кој се лепи на внатрешната страна на забите. Таа е единствена техника која со потполно невидлив пристап постигнува правилна корекција на кривите заби, и токму поради сето тоа овој тип на протези уште се нарекуваат невидливи (лингвални) протези. Навистина е потполно невидлива фиксна техника  на ортодонтското лекување!
Овој посебен метод на работа во себе интегрира точни математички геометриски параметри на лицето и вилиците, прецизно позиционирање на брекетите на забите при лепење како и уметност на ортодонтот да постави и извитка индивидуална жица. Водењето на ваков вид на терапија е предводен од поискусен ортодонт кој се одликува со прецизност, многу трпение и соодветна стручна обука за работа со ваков вид на внатрешни протези. Токму поради овие карактеристики и поголемата комплексност на оваа техника – мал е бројот на ортодонти кои активно ја користат во праксата со пациенти.
Лингвалните протези се погодни за пациенти од сите возрасти, а посебно идеални се за оние кои не сакаат да имаат видлива фиксна протеза.
Сите делови на протезата се наоѓаат од внатрешната страна на забите и токму ова е одлучувачкиот фактор поради кој што оваа техника е првиот избор на возрасните пациенти. Притоа секојдневно може да се прати напредокот во исправувањето на забите. Со тоа се постигнува и дополнителен позитивен психолошки ефект. Во споредба со класичните брекети ортодонтската терапијата со лингвалните брекети може да трае и пократко. Лингвалниот апарат понекогаш знае да предизвикува благи пречки во говорот, но кај поголем број од пациенти тие благи пречки се губат и надминуваат за брзо време (околу една недела).
Зошто да се избере лингвална (внатрешна) протеза?
Вашата насмевка е најмоќното  оружје кое го поседувате! Пациентите со неправилно подредени заби се помалку насмеани и имаат намалена самодоверба. Благодарение на ортодонтската терапија со лингвални протези и нивните трајни ефекти, вашата самодоверба се зголемува. Дури и за време на терапијата резултатите постануваат јасно видливи и насмевката почнува да изгледа се подобра.
Се проценува дека 90% од возрасните пациенти можат да си дозволат ваков вид на ортодонтска терапија, но нажалост не се сите информирани за лингвалната техника која ќе им го реши проблемот со забите и насмевката во нивните години. Голем процент од нашите пациенти се на возраст од 20 – 40 години. Со помош на усовршената технологија, терапијата кај повозрасните пациенти се одвива значително полесно, пократко и поуспешно. Лингвалната ортодонција не е само одреден тип на ортодонтска терапија, туку тоа е добра доживотна инвестиција!
Дали лингвалните протези се ефикасни?
Ако забите се неправилно распоредени тогаш тие ќе влијаат и на хармоничниот изглед на лицето. Да, лингвалните протези со нивната ефикасност делуваат на решавање на малооклузијата (неправилноста во загризот) и предизвикуваат позитивни промени на комплетниот изглед на лицето! Забите, со својот правилен распоред не само што овозможуваат правилен загриз, функционалност на виличниот зглоб туку прават и лицето да биде многу попривлечно. Линвалните протези се подеднакво ефикасни како и класичните протези, а нивната предност е тоа додека забите ја постигнуваат правилната положба тие промени се гледаат и забележуваат секојдневно.
Дали овие протези предизвикуваат поголема нелагодност за разлика од класичниот тип на протези ?
Тоа е идивидуално. Најчесто се чувствува минимален дискомфор – нелагодност кој е сличен како оној кај металнните класични протези. Разликата е во тоа што лингвалната протеза е во контакт со јазикот, додека кај класичните метални протези контактот е со усните и образите. Јазикот се навикнува после неколку денови, а евентуалното шушкање се губи за краток временски период (околу една недела).
Дали постои старосна граница за нивно носење?
Лимит во години не постои! Многу често пациентите велат: “Jaс сум престар/а за тоа”, меѓутоа тоа апсолутно не е вистина. Дури и пациентите во 6та деценија од својот живот можат да носат протеза.
Дали сите можат да носат лингвални протези?
Да, поголемот број на тинејџери и возрасната група на пациенти. Исклучок може да постои само кај пациенти со исклучително ситни и специфични заби, како и ретка комбинација на малооклузија (изразено длабок загриз, изразени неправилности во загризот итн.)
Колку време трае терапијата со лингвални протези?
Во споредба со класичните брекети ортодонтската терапијата со лингвалните брекети понекогаш може да трае и пократко.
Покрај естетките фактори, дали постојат и други предности?
Да. Внатрешната страна на забите е помалку подложна на декалцификација и настанување на кариес, со тоа поставениот апарат на забите од внатрешната страна е помалку подложен на било какви оштетувања. Од внатрешна страна е и помала веројатноста да настане трајно оштетување на забот. Друга предност е пристапноста и полната слобода за правилно одржување на орална хигиена на забите од предната страна.
Откако ќе се залепат, дали е лесно понатамошното одржувањето на хигиената?
Како и обично, неопходно е редовно и правилно одржување на хигиената на забите. Тоа вклучува четкање на забите после секој оброк. Со тоа се спречува и намалува ризикот од настанување на кариес.
Предности и информации за лингвалните протези:
Подеднакво се ефикасни како и класичните фиксни протези. Но за разлика од нив, лингвалните протези се во потполност невидливи.
Во споредба со класичните брекети ортодонтската терапијата со лингвалните брекети понекогаш трае и пократко.
Поголем број од пациентите можат да носат лингвални протези.
Во текот на терапијата со лингвалните протези одржувањето на оралната хигиена не се се разликува од таа кога нема протези, но бара внимателно и посветено четкање.
Лингвалните брекети можат да бидат универзални со 2D технологија или индивидуално изработени со 3D технологија засебно за секој пациент.
Посебно се препорачуваат кај пациенти каде што BE INVISIBLE технологијата и прозирните исправувачи не се во можност да ја исправат малооклузијата.
Недостатоци на лингвалните протези:
Важно е да се знае дека при ставањето на лингвалните протези прилагодливоста на нив е минимално потешка и трае околу една недела до 10 дена.
Лингвалните протези го стеснуваат просторот за јазикот, јазикот е многу осетлив, при што треба да се внимава на неговото тискање во брекетите, бидејќи може да настане негово минимално дразнење.
Минимални благи пречки во говорот на кои пациентот брзо се адаптира.
Не се идицирани кај пациенти со исклучително ситни и специфични заби и ретка комбинација на малооклузии.
Линвгалните брекети важат за поскап тип на систем за исправување на забите.